31. 12. 85 De Europæiske Fællesskabers Tidende Nr. C 351/33 
Forslag til Rådets direktiv om vandkvalitetsmålsætninger for så vidt angår chrom 
KOM(85) 733 endelig udg. 
(85/C 351/11) 
RÅDET FOR DE EUROPÆISKE FÆLLESSKABER HAR— 
under henvisning til traktaten om oprettelse af Det 
europæiske økonomiske Fællesskab, særlig artikel 100 og 
235, 
under henvisning til forslag fra Kommissionen, 
under henvisning til udtalelse fra Europa-Parlamentet, 
under henvisning til udtalelse fra Det økonomiske og 
sociale Udvalg, og 
ud fra følgende betragtninger: 
For at beskytte vandmiljøet i Fællesskabet mod forurening 
med visse farlige stoffer er det i artikel 7 i Rådets direktiv 
76/464/EØF i1) fastsat, at medlemsstaterne fastlægger 
programmer med henblik på at mindske forureningen med 
stofferne fra liste II i bilaget hertil; det er i artikel 7, stk. 7, 
fastsat, at de nationale programmer skal sammenlignes 
med henblik på at harmonisere iværksættelsen heraf, samt 
at Kommissionen kan fremsætte forslag på området; 
chrom er opført på liste II; 
de nationale forureningsbekæmpelsesprogrammer skal 
omfatte kvalitetsmålsætninger for vand og indeholde 
frister for deres iværksættelse; 
der bør fastsættes en referencemålemetode for chrom for at 
sikre en tilstrækkelig harmonisering ved meddelelse til 
Kommissionen af resultaterne af disse programmer; 
Kommissionen skal regelmæssigt aflægge rapport om 
medlemsstaternes gennemførelse af dette direktiv; 
der er i Rådets direktiv 80/778/EØF (2) og 75/440/EØF (3) 
allerede fastsat kvalitetsmålsætninger for drikkevand og 
for overfladevand bestemt til fremstilling af drikkevand; 
dette vand kan derfor udelukkes fra dette direktivs 
anvendelsesområde; 
grundvand er omfattet af Rådets direktiv 80/68/EØF (4) og 
kan derfor udelukkes fra dette direktivs anvendelsesområ­
de; 
traktaten indeholder ikke de fornødne særlige beføjelser 
hertil— 
UDSTEDT FØLGENDE DIREKTIV: 
Artikel 1 
1. I overensstemmelse med artikel 7 i direktiv 76/464/ 
EØF fastsættes der i dette direktiv nærmere regler for 
(!) EFT nr. L 129 af 18. 5. 1976, s. 23. 
(2) EFT nr. L 229 af 30. 8. 1980, s. 11. 
(3) EFT nr. L 194 af 25. 7. 1975, s. 26. 
(4) EFT nr. L 20 af 26. 1. 1980, s. 43. harmonisering af de nationale programmer for formind­
skelse af vandforurening med chrom; 
2. Dette direktiv gælder for de i artikel 1 i direktiv 76/ 
464/EØF omhandlede vandområder med undtagelse af 
grundvand, drikkevand og overfladevand bestemt til 
fremstilling af drikkevand. 
Artikel 2 
I dette direktiv forstås ved: 
a) chrom 
— chrom som grundstof, 
— chromforbindelser; 
b) opløst chrom 
— det chrom i vand, der kan passere gennem et filter 
med 0,45 mikrometer porestørrelse; 
c) programmer 
— de programmer, medlemsstaterne vedtager for at 
formindske vandforureningen med chrom som 
fastsat i artikel 7, stk. 1, i direktiv 76/464/EØF. 
Artikel 3 
1. De nationale programmer skal indeholde kvalitets­
målsætninger, der er mindst lige så strenge, som de krav, 
der er anført i bilag I. 
2. Referencemålemetoden, der skal anvendes til at 
bestemme chromindholdet, er anført i bilag II. Der kan 
anvendes andre metoder på betingelse af, at disse metoder 
med hensyn til detektionsgrænser, reproducerbarhed og 
nøjagtighed er mindst på højde med dem, der er anført i 
bilag II, stk. 3. 
Artikel 4 
Medlemsstaterne skal inden den 15. september 1986 bringe 
deres programmer i overensstemmelse med dette direktiv. 
Iværksættelsen skal være fuldført inden den 15. september 
1991. 
Artikel 5 
1. Medlemsstaterne sender inden den 15. september 
1986 Kommissionen en sammenfatning af programmer for 
så vidt angår chrom i henhold til artikel 7, stk. 6, i direktiv 
76/464/EØF. 
2. Medlemsstaterne sender inden 15. september 1992 
Kommissionen resultaterne af programmernes iværksæt­
telse for så vidt angår chrom i henhold til artikel 7, stk. 6, i 
direktiv 76/464/EØF. 
3. Kommissionen gennemgår på grundlag af de modtag­
ne oplysninger iværksættelsen af de nationale programmer 
Nr. C 351/34 De Europæiske Fællesskabers Tidende 31. 12. 85 
og aflægger regelmæssigt rapport for Rådet og Europa-
Parlamentet første gang i 1993 og herefter hvert niende år. 
Kommissionen forelægger om nødvendigt forslag for 
Rådet på baggrund af disse rapporter. 2. Medlemsstaterne meddeler straks Kommissionen de 
nationale retsforskrifter, de udsteder på det område, der er 
omfattet af dette direktiv. 
Artikel 6 
1. Medlemsstaterne træffer de nødvendige foranstalt­
ninger for at efterkomme dette direktiv inden den 15. 
september 1986. Artikel 7 
Dette direktiv er rettet til medlemsstaterne. 
BILAG I 
Programmerne for formindskelse af vandforurening med chrom omfatter kvalitetsmålsætningen for de 
nedennævnte anførte vandområder 
Den kompetente myndighed udvælger blandt de kvalitetsmålsætninger, der er anført i punkt 1, 2 og 3 det eller 
dem, den finder passende i betragtning af anvendelsen af det pågældende område. 
1. Med hensyn til ferskvand, hvori der kan leve fisk og anden vandfauna og -flora, må koncentrationen af 
opløst chrom ikke overstige følgende værdier som funktion af værdien for vandets hårdhed: 
Vandets hårdhed 
(mg/l CaC03) 
Opløst Cr (ug/l) Mindre 
end 50 
5 50-100 
10 100-200 
20 Over 200 
50 
2. For så vidt angår havvand og med henblik på beskyttelse af havets fauna og flora, må koncentrationen af 
opløst chrom ikke overstige værdien 15 ug/l. 
3. Chromindholdet i sedimenter og/eller i bløddyr og skaldyr i ferskvand og/eller havvand må ikke stige 
betydeligt med tiden. 
Med undtagelse af den i punkt 1 anførte kvalitetsmålsætning henviser alle koncentrationer til et aritmetisk 
årsgennemsnit af målte resultater. 
BILAG II 
Referencemålemetode 
De definitioner, der er anført i Rådets direktiv 79/869/EØF om målemetoder og hyppighed for 
prøveudtagning og analyse af overfladevand, som anvendes til fremstilling af drikkevand i 
medlemsstaterne ('), gælder for dette direktiv. 
Den referencemålemetode, der anvendes til at bestemme vandets chromindhold, er måling ved 
atomabsorptionsspektrofotometri efter hensigtsmæssig opbevaring og behandling af prøven. 
Detektiongrænserne skal være således, at koncentrationen af chrom kan måles med en rigtighed på ca. 
30 % og en nøjagtighed på ca. 20 % for en koncentrationen på 5 Ug/l eller en tiendedel af 
chromkoncentrationen fastsat ved kvalitetsmålsætningen, idet den højeste værdi lægges til grund. 
(!) EFT nr. L 271 af 29. 10. 1979, s. 44.